Julie Mehretu: Πολιτικοποιημένα τοπία
Δεν υφίσταται η έννοια ενός απλού "τοπίου".
Το τοπίο καθαυτό πολιτικοποιείται,
μέσω των γεγονότων τα οποία διαδραματίζονται σε αυτό.
Και προσωπικά το θεωρώ ανέφικτο, γενικώς,
να κατορθώσω ποτέ να διανοηθώ το Αμερικανικό τοπίο,
δίχως να σκεφτώ την ιστορία της αποικιοκρατίας,
καθώς και την αποικιοκρατική βία του συγκεκριμένου αφηγήματος.
Το κίνημα κατά της δουλείας.
Τον Αμερικανικό Εμφύλιο Πόλεμο.
Το κίνημα της χειραφέτησης.
Όλες εκείνες τις κοινωνικές δυναμικές, οι οποίες συνιστούν το συγκεκριμένο αφήγημα
και στις οποίες δεν εμβαθύνουμε, όταν αναφερόμαστε στην Αμερικανική τοπιογραφία.
Κατά συνέπεια, τι σημαίνει να ζωγραφίζει κανείς ένα τοπίο
και να επιχειρεί να είναι καλλιτέχνης στο πλαίσιο αυτής της πολιτικής συγκυρίας;
Το χρώμα σε αυτούς τους πίνακες προήλθε, στην πραγματικότητα,
από θολές φωτογραφίες, ενσωματωμένες μέσα στην υποζωγράφιση.
Οι σειρήνες και οι φλόγες των φυλετικών εξεγέρσεων
λειτούργησαν ως ένας τρόπος να εντυπώσω DNA μέσα στους πίνακες,
έτσι ώστε να ανταποκριθώ σε αυτούς εκ βαθέων.
Θα ανέβω επάνω και θα ρίξω μια ματιά.
Ναι, είμαι κατενθουσιασμένη!
[ΓΕΛΙΟ]
Η Maria Goodman επικοινώνησε μαζί μου
για να με ενημερώσει ότι το Μουσείο Τέχνης του Σαν Φρανσίσκο (SFMOMA) ενδιαφερόταν
για αυτήν την ανάθεση πριν από τα εγκαίνια του νέου μουσείου.
Ταξίδεψα πολλές φορές στον Σαν Φρανσίσκο, ώστε να επισκεφτώ το μουσείο.
Στεκόμουν εκεί, ατενίζοντας αυτόν τον σπηλαιώδη, ανοιχτό χώρο,
κοιτάζοντας αυτούς τους δύο τοίχους.